Akropolis (Vingis)
Vingio Akropolis – planuojamas prekybos centras Vilkpėdės mikrorajone, šalia Vingio parko kairiajame Neries krante, Vilniuje. Iki 2000 m. veikusios „Velgos“ gamyklos teritorijoje, 14 ha sklype apleisti buvusios gamyklos pastatai 2013 m. buvo nugriauti. Mažesnėje sklypo dalyje (3,7 ha), esančioje prie Neries upės, UAB „Galio Group“ numato pastatyti apie 450 ilgalaikei gyvenamajai nuomai skirtų apartamentų. Tuo tarpu didesnėje sklypo dalyje (10,3 ha) UAB „Vingio turtas“ suprojektuotas naujojo daugiafunkcinio kvartalo „Akropolis Vingis“ kompleksas. Mažmeninei prekybai, paslaugoms ir laisvalaikio praleidimui skirtų patalpų bendras plotas užims apie 100 tūkst. kv. metrų erdves. Komplekse projektuojama universali koncertų salėje turės 2 500 sėdimų vietų arba iki 4 500 stovimų vietų. Bendras 9 biurų korpusų, išsidėstysiančių virš prekybos centro plotas sieks apie 100 tūkst. kv. m.